Leer ken: Bessies
JY LEES NOU Leer ken: Bessies
Appelliefies behoort aan dieselfde familie as die tamatie en is heldergeel, soet en vol saadjies. Elke bessie is toegedraai in ’n papieragtige jassie wat dit meer as 30 dae vars kan hou – moet dit nie verwyder nie. Dis gesog in konfyt, slaaie en terte.
Behoort aan die doringagtige roos-familie en is ’n versamelvrug omdat die bessie uit ’n klomp kleiner vruggies bestaan. Hulle word donkerpers en sag as hulle ryp is en het ’n suur-soet smaak wat heerlik is in nageregte, konfyt en muffins. Swartbessies vries goed.
Nog ’n versamelvrug. Ryp frambose (raspberries) het ’n delikate tekstuur, soet geur en effense suur smaak. Dit het ‘n hol binnekant en bederf vinnig. Kyk vir ferm bessies met ’n dieprooi kleur. Dit vries goed en is ’n gunsteling in konfyt, coulis en smoothies.
Bloubessies word indigo-blou sodra hulle ryp is en het ’n matige soet smaak. Vars bloubessies het ’n wasagtige wit laag wat die oppervlak beskerm. Hulle word as supervrugte geklassifiseer vanweë hul hoë konsentrasie voedingstowwe en antioksidante. Gewild in muffins, plaatkoekies en saam met jogurt vir ontbyt.
Verreweg die gewildste bessie ter wêreld, met meer as 600 soorte. Ryp aarbeie is dieprooi en ferm met ’n soet geur en smaak. Vermy dié met ’n vaal kleur of geel kolle, aangesien aarbeie nie verder ryp word nadat hulle gepluk is nie.
Nie alle “bessies” is streng gesproke bessies nie – soos bv. die aarbei, want die saadjies sit aan die buitekant van die vrug.